Denne arten har larver som minerer i bladene på hassel og agnbøk (), og arten finnes i skog og kratt der disse vokser. Arten har to generasjoner hvert år, de voksne sommerfuglene flyr i juni og igjen i august. Larven lager en uregelmessig slynget, ganske lang mine i bladet. Inntil nylig trodde man at denne arten var rent partenogenetisk, men for noen år siden fant man for første gang hanner av den. Trolig er den delvis partenogenetisk.